Neo Masisi

Neo Jane Masisi o itsegeng gape ka leina la Mma Atsile ke mosadi wa ga tautona wa pele wa lefatshe la Botswana rre Mokgweetsi Masisi.

 Botshelo jwa gagwe
Neo Jane Masisi o tshotswe ka ngwaga wa 1971 kwa Francistown, ngwana wa ntlha mo baneng ba barataro ba ga Baruki le Irene Maswabi. Batsadi ba gagwe botlhe e ne e le dialogane tsa mmadikolo. O godile a bo a tsena sekolo kwa Gaborone kwa batsadi ba gagwe ba neng ba berekela teng.

 Balelwapa 
O ne a tsena mo nyalong e e boitshepo le Mokgweetsi Masisi ka ngwaga wa 2002. Ba segofaditswe ka ngwana wa mosetsana ebong  Atsile Masisi.

 Tsa dithuto 
Mme Masisi ke Mmalamatlotlo. O ikatiseditse bobalamatlotlo ko lefelo la katiso ya bobala matlotlo ya Debswana Diamond Company kwa a neng a tsaya boloko jwa Chartered Institute of Management Accountants.  Go tloga ka ngwaga wa 2001 to 2004 o ne a ya go tsweledisa dithuto tsa gagwe kwa De Montfort University kwa England, kwa a ileng a tsaya digarata tsa MBA. 

 Tsa Pereko 
Mo ngwageng wa 2019, Mohumagadi wa ga Tautona,ebong  Mme Neo Masisi o ne a nna mongwe wa batlhophiwa ba Fellow Chartered Management Accountant ke CIMA President  Rre Steven Swientozielskyj  mo Gaborone. Daily News .:. : : Masisi credits CIMA for success, Retrieved 2021-05-17, www.dailynews.gov.bw Mo ngwageng wa 2004 a nna leloko la United Nations, a berekela kwa diofising tse dikgolo tse di okametseng UN kwa toropo kgolo ya New York le kwa United Nations Economic Commission for Africa kwa Addis Ababa.H.E. Mrs Neo Jane Masisi, www.africanchild.report, Retrieved 2021-05-17 O ne a berekela gape UN kwa Central African Republic. 

Mo ngwageng wa 2017, Masisi o ne a boela kwa New York go ya go bereka mo Umoja, eleng maranyane a Enterprise Resource Planning a a tla bong a dirisiwa ke makalana a United Nations lefatshe ka bophara.Neo Masisi inspires Women by Kgosikebatho K (January 2019),The Patriot on Sunday Retrieved 9 August 2019

O ne a tlogela go berekela lekalana la United Nations ka 2018 fa monna wa gagwe a nna Tautona wa lefatshe la Botswana.

Jaaka mohumagadi wa ga tautona tiro ya gagwe ke go tsenelela meletlo. Mohumagadi wa ga Tautona, Masisi o itebagantse le dikgang tse di amang bana  le go ema basadi nokeng.

Ka ngwaga wa 2018 o ne a semolodisa semmuso lekgotla la Eseng mo Ngwaneng le le gasang molaetsa kgatlhanong le go dirisa bana botlhatswa mo go tsa tlhakanelo dikobo le rotloediwa ke UNICEF.First Lady Masisi launches campaign against sexual abuse by Mokgosi T (December 2018), Weekend Post Retrieved 9 August 2019

 Metswedi 

Karolo: Botswana
Karolo:Batho ba ba tshelang
Karolo:Mapolotiki a Botswana
Karolo:Ba ba tshotsweng ka 1971
Karolo:Bomme ba Batswana mo sepolotiking
Karolo:Mapolotiki a Botswana Democratic Party